గురునానక్
గురు నానక్ దేవ్ (Guru Nanak) 1469లో పాకిస్తాన్ లోని నన్కానా సాహిబ్ లో జన్మించాడు. ఇతను పది మంది సిక్కు గురువులలో మొదటి వాడు. ఇతను హిందూ మరియు ఇస్లామియా మత గ్రంథాలు చదివాడు కానీ ఇతను ఈ రెండు మతాలకి భిన్నమైన సిక్కు మతమును స్థాపించాడు. సిక్కు మతం ఏకేశ్వరోపాసక మతము. వీరు ఏక్ ఓంకార్ (ఏకైక దేవుడు) ని నమ్మతారు.
సిక్కు మతస్థాపకుడు. ఏకేశ్వరోపాసనను ప్రబోధించి కులవ్యవస్థను వ్యతిరేకించిన గురువు. నానక్‌ తరువాత గురుపరంపర కొనసాగింది. ఐదవ గురువు అర్జున్‌, తనకు ముందు గురువులకు దైవం అనుగ్రహించిన సూక్తులను, బోధలను సంకలనం చేసి ‘‘గురు గ్రంథ సాహిబ్‌’’ పవిత్రగ్రంథానికి రూపకల్పన చేశారు.
సిక్కు గురువులు
1469 నుంచి 1708 మధ్యకాలంలో గురునానక్ మరియు ఇతర తొమ్మిది మంది సిక్కు గురువులు సిక్కు మతాన్ని ఏర్పాటు చేశారు. గురునానక్‌ మొదటి గురువు. మరియు గురు గోవింద సింగ్పదవ (ఆఖరి) గురువు. గురుగోవింద సింగ్ తాను చనిపోవడానికి ముందు, సిక్కుల పవిత్రగ్రంథం గురు గ్రంథ సాహిబ్‌ను సిక్కుమతానికి ఆఖరి గురువుగా ప్రకటించారు. సిక్కులంతా తమ గురువుల యొక్క బోధనలను అనుసరించాల్సిన అవసరముంది, ఆ తరువాత చేసే ధ్యానం ముక్తికి దారి తీస్తుంది.